
	audito išvada

	dėl uab "birštono šiluma" finansinių  atskaitų rinkinio ir metinio  pranešimo už 2013 metus

	


2014 m. balandžio 15 d. Nr. 3-14
               Vadovaudamasi Vietos savivaldos įstatymu bei vykdydama Birštono savivaldybės tarybos 2009-04-24 d. sprendimą Nr. TS-89 ir Savivaldybės kontrolės ir audito tarnybos 2014 metų veiklos planą, Savivaldybės kontrolierė Zita Pranckevičienė atliko UAB „Birštono šiluma“ (toliau-Bendrovė) pateikto 2013 metų finansinių ataskaitų rinkinio, kurį sudaro 2013 m.gruodžio 31 d. balansas, 2013 metų pelno (nuostolio) ataskaita, nuosavo kapitalo pokyčių ataskaita, aiškinamasis raštas, bei metinio pranešimo už 2013 metus, kuris pridedamas prie šio metinių finansinių ataskaitų rinkinio, auditą.
               Bendrovės vadovybė yra atsakinga už šio finansinių ataskaitų rinkinio ir metinio pranešimo parengimą ir teisingą pateikimą pagal Lietuvos Respublikoje galiojančius teisės aktus, reglamentuojančiais buhalterinę apskaitą ir finansinių ataskaitų sudarymą bei Verslo apskaitos standartus. Vadovybės atsakomybė apima vidaus kontrolės sistemos, kuri užtikrintų, kad finansimnės ataskaitos būtų parengtos ir teisingai pateiktos be reikšmingų informacijos iškraipymų dėl apgaulės ar dėl klaidos, sukūrimą, įdiegimą ir palaikymą. Vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti esamomis aplinkybėmis, atlikimą.
                Savivaldybės kontrolierės atsakomybė, remiantis atliktu auditu, pareikšti savo nuomonę apie šį  finansinį rinkinį. Auditas atliktas vadovaujantis Tarptautiniais  audito standartais. Šie standartai reikalauja, kad laikantis profesinės etikos reikalavimų auditą planuotume ir atliktume taip, kad gautume pakankamą pagrindą tvirtinti, jog finansininėse  ataskaitose nėra reikšmingų informacijos netikslumų. Auditas apima procedūras, kurias atliekant siekiama surinkti audito  įrodymų dėl  finansinių ataskaitų sumų  ir atskleistos informacijos. Procedūrų parinkimas priklauso nuo auditoriaus sprendimo, įskaitant finansinių ataskaitų reikšmingo iškraipymo dėl apgaulės ir klaidos rizikos vertinimą. Vertindamas šią riziką, auditorius atsižvelgia į vidaus kontrolę, susijusią su įmonės finansinių ataskaitų rengimu ir teisingu pateikimu, kad pasirinktų tomis aplinkybėmis tinkamas audito procedūras, tačiau ne tam, kad pareikštų nuomonę apie įmonės vidaus kontrolės veiksmingumą. Auditas taip pat apima taikomų apskaitos principų tinkamumo ir vadovybės atliekamų apskaitinių įvertinimų pagrįstumo ir bendro finansinių ataskaitų pateikimo įvertinimą.                                  Audito metu įsitikinta, kad atliktas auditas suteikia pakankamą pagrindą nuomonei pareikšti.
                 Savivaldybės kontrolierės nuomone, pateiktas finansinių ataskaitų rinkinys, visais reikšmingais atžvilgiais teisingai parodo Bendrovės 2013 m. gruodžio 31 d. finansinę būklę, 2013 metų finansinius veiklos rezultatus ir yra parengtas pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Verslo apskaitos standartus.
                  Savivaldybės kontrolierė patikrino pateiktą Bendrovės metinį pranešimą už 2013 metus ir nepastebėjo jokių reikšmingų neatitikimų lyginant su audituotomis 2013 metų finansinėmis ataskaitomis.

                  Patikrinta Bendrovės 2013 metų šilumos tiekimo veiklos ekonominių rodiklių suvestinės (ERS -1 lentelė) pagal šilumos gamybos, perdavimo, pardavimų ir karšto vandens sąnaudų straipsnius ir įvertinta ar lentelėje pateikti duomenys atitinka finansinėse ataskaitose pateiktus duomenis.
                   Remiantis atliktu patikrinimu nustatyta, kad 2013 metų Bendrovės Šilumos tiekimo veiklos ekonominių rodiklių suvestinėje lentelėje (ERS-1) pateiktos sumos atitinka finansinėse ataskaitose atspindėtas sumas.

Savivaldybės kontrolierė                                                                    Zita Pranckevičienė
	
	


